पीआईसी की बैठक में आज रखा जाएगा 276 करोड़ रु. का प्रारंभिक बजट पत्रक
आवास टैक्स 10% बढ़ाया, समेकित कर 120 से बढ़ाकर 150 रुपए किया
भास्कर संवाददाता | मल्हारगढ़
नगर परिषद का साधारण सम्मेलन मंगलवार को हुआ। इसमें 3460 रुपए की बचत का बजट पारित हुआ। आवास टैक्स 10 प्रतिशत बढ़ाया जाना और समेकित कर 120 रुपए से बढ़ाकर 150 रुपए किया जाना तय हुआ। अन्य फैसले भी लिए। इधर विपक्ष ने नगर को टोटल ओडीएफ करने के मुद्दे पर वास्तविक स्थिति बताते हुए हंगामा मचाया।
सम्मेलन की अध्यक्षता नप अध्यक्ष दिनेश प्रजापति ने की। कुल 21 विषयों पर विचार हुआ। इसमेें 2017-18 का अनुमानित आय-व्यय बजट पेश किया। आगामी वर्ष के लिए वास्तविक मदों की आय 2 करोड़ 37 लाख 77 हजार 660 रुपए बताई गई। व्यय 2 करोड़ 25 लाख 85 हजार 100 रुपए दर्शाया। संचित निधि 11 लाख 89 हजार रुपए व बचत 3460 रुपए सर्वसम्मति से स्वीकृत किया। सम्मेलन में नप के नेता प्रतिपक्ष अरविंद सोनी व कांग्रेस पार्षदों ने नगर को टोटल ओ़डीएफ किए जाने के विषय पर आपत्ति ली। कहा कि नगर अब तक खुले में शौच से मुक्त नहीं हुआ। आरोप लगाया कि सम्मेलन में युवाओं को रोजगार के अवसर को लेकर कोई प्रयास नहीं हुए। नप अध्यक्ष प्रजापति ने कहा कांग्रेस के पास कोई मुद्दा नहीं है, जबरन माहौल बनाया जा रहा। उपाध्यक्ष गिरजाकुंवर सोलंकी, सभापति सुरेश सोलंकी, प्रकाश जोशी, अभिषेक मुजावदिया, कौशल्याबाई सुथार, देवीलाल माली समेत पार्षद मौजूद थे।
अमृत योजना में चंबल का पानी मंदसौर लाने के लिए 55 करोड़ के टेंडर होने के बाद पाइप लाइन डालने का काम चल रहा है। नपा को योजना पूरा होने के साथ ही अपने हिस्से का 10 प्रतिशत यानी 5.5 करोड अशंदान देना होगा। राजस्व आय में इस राशि को जुटाने के लिए करों का युक्तियुक्तकरण करने का प्रस्ताव रखा जाएगा। स्वच्छ भारत मिशन, सीवरेज योजना, नए फिल्टर प्लांट जैसी योजनाओं को पूरा करने के बाद जुटाए संसाधन के लिए राजस्व आय जुटाना जरूरी है। लोग ईमानदारी से कर नहीं चुकाएंगे तो उपभोक्ता सेवाओं में कर वृद्धि जरूरी होगी।
योजनाआें को पूरा करने के िलए सुधार जरूरी
बजट को लेकर मंगलवार को राजस्व विभाग, लेखा शाखा सहित अन्य विभागों की बैठक हुई। सीएमओ हिमांशु भट्ट ने बैठक में राजस्व आय, केंद्र और राज्य सरकार से मिला फंड, अनुदान जैसे बिंदुओं पर विचार किया। स्थापना व्यय और राजस्व आय के बड़े अंतर को कम करने का कहा। राजस्व अधिकारी अशोक रामावत ने विभिन्न मदों से प्राप्त आय बताई।
ये हैं एजेंडे के पाइंट
2016-17 के पुनर्वियोग बजट स्वीकृत की अनुशंसा हेतु विचारार्थ।
वित्तीय वर्ष 2017-18 के अनुमानित आय और व्यय का बजट स्वीकृति अनुशंसा हेतु समिति के विचारार्थ।
ग्रीष्म ऋतु में पानी की व्यवस्था हेतु निजी कुओं को अधिगृहीत करने के संबंध में प्रकरण विचारार्थ।
hin_Deva hin_Deva npi_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva